Jharkhand Assembly Election 2019: पहले चरण की 13 सीटों पर 189 उम्मीदवारों की किस्मत दांव पर   
आज पहले चरण में 13 सीटों पर हो रहा है मतदान 
पहले चरण में 189 उम्मीदवार चुनावी मैदान में हैं 
मतदान केंद्रों पर सुरक्षा की कड़ी व्यवस्था की गई है
मुख्य निर्वाचन अधिकारी विनय कुमार चौबे ने कल संवाददाता सम्मेलन में बताया था कि पहले चरण में 13 सीटों के लिए 30 नवम्बर को होने वाले मतदान को लेकर सारी तैयारियां पूरी कर ली गई हैं. उन्होंने बताया था कि 4,892 मतदान केंद्रों पर 37,83,055 मतदाता अपने मताधिकार का प्रयोग करेंगे. इन मतदाताओं में 19,81,694 पुरुष, 18,01,356 महिला और 5 तीसरे लिंग के मतदाता हैं. मतदान में नए मतदाताओं (18-19 साल के) की कुल संख्या 1,05,822 है, जिनमें 57,687 पुरुष और 48,135 महिला मतदाता हैं.